钦定古今图书集成/明伦汇编/氏族典/第536卷 > 《泸溪县志》 > 石重睿
## 钦定古今图书集成/明伦汇编/氏族典/第536卷 > 《泸溪县志》 > 石重睿

按《五代史晋家人传》：“高祖子重睿，为人貌类高祖。高
祖卧疾，宰相冯道入见卧内。重睿尚幼，高祖呼出，使
拜道于前，因以宦者抱持，寘道怀中，左右皆知其以重睿托道也。高祖崩，晋大臣以国家多事，议立长君。
出帝立，以重睿为检校太保、开封尹。开运二年五月，
拜重睿雄武军节度使，岁馀，徙镇忠武，皆不之镇。契”
丹灭晋，重睿从出。帝北迁后，不知其所终。